Comerç celebra el sorteig de la Campanya de Promoció del Comerç Local 2019 en el Centre Cívic Antic Sanatori
26 de novembre 2019

![](/media/et5l3rgy/22_c_comercios-sagunto-1.jpg)  
  

El Centre Cívic Antic Sanatori del Port de Sagunt acollirà la vesprada de hui, dimarts 26 de novembre, el sorteig dels premis de la Campanya de Promoció del Comerç Local 2019 que repartirà un total de 6.000 euros en vals, tres de 1.000 € i sis de 500 €. A més, els assistents a l'acte que començarà a les 19 hores participaran en un sorteig en què podran guanyar, entre altres premis aportats per les associacions de comerciants, una nit d'hotel valorada en 100 euros.

  

Així mateix, divendres 29 de novembre, a les 13 hores, es lliuraran els premis de la Campanya de Promoció del Comerç Local als guanyadors en el Saló de Plens del consistori de la ciutat.

  

La Campanya de Promoció del Comerç Local 2019 ha estat en marxa des del 15 d'octubre fins al 15 de novembre. Els participants de la campanya que van optar al sorteig van ser tots aquells que van realitzar alguna compra en els comerços locals adherits i que van emplenar el bitllet proporcionat per la Regidoria de Comerç i Mercats. Per a això, es van repartir un total de 225.000 bitllets entre al voltant de 400 establiments comercials locals adherits a la campanya.

  

**Sagunt encén el nadal 2019**

  

D'altra banda, la campanya nadalenca començarà divendres 29 de novembre, a les 18 hores, amb l'encesa oficial de les llums des de les portes del consistori de la ciutat. En aquest acte actuarà el cor del col·legi Villar Palasí.

  

*   [](http://www.facebook.com/sharer.php?u=https://aytosagunto.es/va/actualitat/comerc-celebra-el-sorteig-de-la-campanya-de-promocio-del-comerc-local-2019-en-el-centre-civic-antic-sanatori/ "Facebook")
*   [](http://twitter.com/share?url=https://aytosagunto.es/va/actualitat/comerc-celebra-el-sorteig-de-la-campanya-de-promocio-del-comerc-local-2019-en-el-centre-civic-antic-sanatori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comerc-celebra-el-sorteig-de-la-campanya-de-promocio-del-comerc-local-2019-en-el-centre-civic-antic-sanatori/ "Linked In")
*   [](mailto:?body=https://aytosagunto.es/va/actualitat/comerc-celebra-el-sorteig-de-la-campanya-de-promocio-del-comerc-local-2019-en-el-centre-civic-antic-sanatori/)